
Bucureşti, 12 aprilie 2022

PLx 334/2020

	
Către
BIROUL PERMANENT AL CAMEREI DEPUTAŢILOR


Vă înaintăm, alăturat, raportul comun asupra proiectului de Lege pentru modificarea art. 129 alin.(1) din Legea nr.272/2004 privind protecţia şi promovarea drepturilor copilului, trimis Comisiei pentru muncă și protecție socială și Comisiei juridice, de disciplină și imunități, în procedură obișnuită, cu adresa nr. PLx 334/2020 din 3 iunie 2020, pentru dezbatere şi examinare pe fond.



	PREŞEDINTE,
Adrian Solomon
	PREŞEDINTE,
Laura-Cătălina Vicol-Ciorbă

RAPORT  COMUN
asupra proiectului de Lege pentru modificarea art. 129 alin.(1) din Legea nr.272/2004 privind protecţia şi promovarea drepturilor copilului


În temeiul art.95 din Regulamentul Camerei Deputaţilor, republicat, cu modificările și completările ulterioare, Comisia pentru muncă şi protecţie socială și Comisia juridică, de disciplină și imunități au fost sesizate, prin adresa nr. PLx 334/2020 din 3 iunie 2020, cu dezbaterea pe fond, în procedură obișnuită, a proiectului de Lege pentru modificarea art. 129 alin.(1) din Legea nr.272/2004 privind protecţia şi promovarea drepturilor copilului.

Proiectul de lege are ca obiect de reglementare modificarea alin.(1) al art.129 din Legea nr.272/2004, urmărindu-se includerea în categoria cheltuielilor care pot fi asigurate din alocaţia lunară de plasament plătită furnizorilor de servicii sociale, în scopul asigurării unor drepturi sociale pentru copiii şi tinerii pentru care s-a stabilit o măsură de protecţie specială ori pentru mamele aflate în centre maternale, a cheltuielilor pentru întreţinere-încălzire, apă caldă și energie electrică și transport.



La întocmirea prezentului raport comun, cele două comisii au avut în vedere: 
1. avizul favorabil al Consiliului Legislativ (nr.338/13.04.2020);
1. punctele de vedere favorabile și nefavorabile ale Consiliului Economic și Social (nr.2462/13.04.2020)
· avizul favorabil al Comisiei pentru drepturile omului, culte şi problemele minorităţilor naţionale (nr. 4c-6/304/10.06.2020);
· avizul favorabil al Comisiei pentru egalitatea de șanse pentru femei și bărbați (nr.4c-20/299/09.06.2020);
· avizul favorabil al Comisiei pentru sănătate și familie 
(nr.4c-10/156/09.06.2020);
· avizul favorabil al Comisiei pentru administrație publică și amenajarea teritoriului (nr.4c-7/238/23.06.2020)
· punctul de vedere negativ al Guvernului (nr.816/20.05.2020).

În conformitate cu prevederile Regulamentului Camerei Deputaţilor, republicat, cu modificările şi completările ulterioare, comisiile au dezbătut proiectul de lege în şedinţe separate. 
La şedinţa Comisiei pentru muncă şi protecţie socială din data de 5 aprilie 2022 şi-au înregistrat prezenţa membrii comisiei conform listei de prezență.
În urma dezbaterilor şi a opiniilor exprimate, membrii comisiei au hotărât, cu unanimitate de voturi, adoptarea proiectului de lege cu amendamente, redate în anexa care face parte integrantă din raportul comun.
La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare, domnul Cătălin Boboc – Secretar de Stat în cadrul Ministerului Muncii și Solidarității Sociale.

La şedinţa Comisiei juridice de disciplină și imunități din data de 5 aprilie 2022, au participat la lucrări deputaţii conform propriei liste de prezenţă. 
În urma dezbaterilor şi a opiniilor exprimate, membrii comisiei au hotărât, cu unanimitate de voturi, adoptarea proiectului de lege cu amendamente.

Proiectul de lege a fost adoptat de Senat, în calitate de primă Cameră sesizată, în şedinţa din 27 mai 2020.

Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor asupra proiectului de lege şi a documentelor conexe, membrii celor două comisii au hotărât să propună plenului Camerei Deputaţilor prezentul raport comun, de adoptare a proiectului de lege cu amendamente, redate în anexa care face parte integrantă din raportul comun.


	PREŞEDINTE,
Adrian Solomon
	PREŞEDINTE,
Laura-Cătălina Vicol-Ciorbă




	SECRETAR,
Dan-Constantin Şlincu

	SECRETAR,
Ladányi László-Zsolt










Întocmit, 
Consilier parlamentar Sorina Szabo					Consilier parlamentar Florica Manole
Expert parlamentar Cristina Turcu

ANEXA

AMENDAMENTE ADMISE

În urma dezbaterilor, Comisiile au adoptat proiectul de lege cu următoarele amendamente:

	Nr. crt.
	Text 
act normativ de bază
	Text
adoptat de Senat
	Text adoptat de comisii (autorul amendamentului) 
	Motivare

	1. 
	
__
	
Titlul legii

Lege pentru modificarea art. 129 alin. (1) din Legea nr. 272/2004 privind protecţia şi promovarea drepturilor copilului

	


Lege pentru modificarea și completarea art.129 din Legea nr. 272/2004 privind protecţia şi promovarea drepturilor copilului și pentru stabilirea unor măsuri de asistență socială

Autori: membrii comisiei

	
Pentru respectarea normelor de tehnică legislativă.
Având în vedere modificările propuse în raport.

	2. 
	
__
	
Articol unic. - La articolul 129 din Legea nr. 272/2004 privind protecţia şi promovarea drepturilor copilului, republicată în Monitorul Oficial al României, Partea I, nr.159 din 5 martie 2014, cu modificările și completările ulterioare, alineatul (1) se modifică și va avea următorul cuprins:

	
Art.I. – Articolul 129 din Legea nr. 272/2004 privind protecţia şi promovarea drepturilor copilului, republicată în Monitorul Oficial al României, Partea I, nr.159 din 5 martie 2014, cu modificările și completările ulterioare, se modifică și se completează după cum urmează:

Autori: membrii comisiilor

	
Pentru respectarea exigențelor impuse de normele de tehnică legislativă.

	3. 
	



Art. 129. - (1) Copiii şi tinerii pentru care s-a stabilit o măsură de protecţie specială, precum şi mamele protejate în centre maternale au dreptul la hrană, îmbrăcăminte, încălţăminte, materiale igienico-sanitare, rechizite/manuale, jucării, transport, materiale cultural-sportive, precum şi sume de bani pentru nevoi personale.

..................








(6) Cuantumul alocaţiei de hrană pentru copiii din serviciile de zi publice şi pentru copiii şi tinerii pentru care s-a stabilit o măsură de protecţie specială într-un serviciu public de tip rezidenţial, precum şi pentru mamele protejate în centre maternale se stabileşte prin hotărâre a Guvernului. Cuantumul alocaţiei de hrană pentru copiii din serviciile de zi este aplicabil şi copiilor din creşe şi alte unităţi de educaţie timpurie.
	



”(1) Furnizorul de servicii sociale asigură pentru copii și tineri pentru care s-a stabilit o măsură de protecţie specială, precum şi pentru mamele protejate în centre maternale, hrană, îmbrăcăminte, încălţăminte, materiale igienico-sanitare, rechizite/manuale, jucării, materiale cultural-sportive,  sume de bani pentru nevoi personale, îngrijire socială și pedagogică, transport, condiții adecvate de locuit, precum și achitarea cheltuielilor pentru plata salariilor și combustibil, și pentru cheltuieli de întreținere – încălzire, apă caldă, energie electrică.”

	
1. Alineatele (1) și (6) se modifică și vor avea următorul cuprins:
”Art. 129. - (1) Furnizorii de servicii sociale asigură, pentru copiii și tinerii pentru care s-a stabilit o măsură de protecţie specială, precum şi pentru mamele protejate în centre maternale, hrană, îmbrăcăminte, încălţăminte, materiale igienico-sanitare, rechizite/manuale, jucării, materiale cultural-sportive, sume de bani pentru nevoi personale, sprijin pentru integrare socială, transport, condiții adecvate de locuit, cheltuieli de întreținere – încălzire, apă caldă, energie electrică.

......................................


(6) Cuantumul alocaţiei de hrană pentru copiii din serviciile de zi publice şi pentru copiii şi tinerii pentru care s-a stabilit o măsură de protecţie specială într-un serviciu public de tip rezidenţial, pentru copiii aflaţi în case de tip familial, precum şi pentru mamele protejate în centre maternale este de 22 de lei. Cuantumul alocaţiei de hrană pentru copiii din serviciile de zi este aplicabil şi copiilor din creşe şi alte unităţi de educaţie timpurie.”

Autori: membrii comisiilor

	
Pentru respectarea exigențelor impuse de normele de tehnică legislativă.



























Pentru a acoperi nevoile necesare în contextul creşterii preţurilor.


	4. 
	
__
	
__
	
2. După alineatul (6) se introduce un nou alineat, alin.(61), cu următorul cuprins:
”(61) Cuantumul prevăzut la alin.(6) se actualizează anual prin hotărâre a Guvernului.”

Autori: membrii comisiilor

	
Pentru respectarea exigențelor impuse de normele de tehnică legislativă.

Pentru a reglementa modalitatea de majorare a cuantumului stabilit prin lege.


	5. 
	
__
	
__
	
Art.II. – (1) Nivelul minim al alocaţiei zilnice de hrană pentru consumurile colective din instituţiile şi unităţile publice şi private de asistenţă socială destinate persoanelor adulte, persoanelor adulte cu dizabilităţi şi persoanelor vârstnice, se stabileşte în cuantum de 22 de lei.
(2) În limita bugetelor aprobate, consiliile judeţene, consiliile locale ale sectoarelor municipiului Bucureşti şi consiliile locale ale municipiilor, oraşelor şi comunelor pot aproba, prin hotărâre, la propunerea direcţiilor generale de asistenţă socială şi protecţia copilului, respectiv a serviciilor publice de asistenţă socială, un cuantum al alocaţiei de hrană mai mare decât cel stabilit potrivit alin.(1).
(3) Sumele destinate acoperirii cheltuielilor pentru alocaţia zilnică de hrană se suportă din aceleaşi fonduri din care sunt finanţate instituţiile şi unităţile publice de asistenţă socială.

Autori: membrii comisiilor






	
Pentru a reglementa nivelul minim al acestei alocaţii la nivel de lege.






Prevederi necesare, pentru a reglementa modalitatea de majorare a cuantumului alocaţiei şi sursa de finanţare.

	6. 
	
(din OUG nr.65/2014)

[bookmark: do|arV|pa1]Art. V - Nivelul minim al alocaţiei zilnice de hrană pentru consumurile colective din instituţiile şi unităţile publice şi private de asistenţă socială destinate persoanelor adulte, persoanelor adulte cu dizabilităţi şi persoanelor vârstnice şi aspectele legate de acoperirea cheltuielilor aferente alocaţiei zilnice de hrană se aprobă prin hotărâre a Guvernului, la propunerea Ministerului Muncii, Familiei, Protecţiei Sociale şi Persoanelor Vârstnice.

	__
	
Art.III. – La data intrării în vigoare a prezentei legi, articolul V din Ordonanţa de urgenţă a Guvernului nr. 65/2014 pentru modificarea şi completarea unor acte normative, publicată în Monitorul Oficial al României, Partea I, nr. 760 din 20 octombrie 2014, aprobată cu modificări şi completări prin Legea nr.125/2015, cu modificările şi completările ulterioare, se abrogă.

Autori: membrii comisiilor

	
Pentru evitarea dublei reglementări.

